01/07/2019 | Administración LocalMunicipal
Ponteceso
Secretaría
Delegación de competencias na Xunta de Goberno Local

En cumprimento do establecido no artigo 21.3 da Lei 7/1985, de 2 de abril, reguladora das bases do Réxime Local e no artigo 43.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), e no uso das atribucións que me outorga lexislación vixente Primeiro.- Delegar na Xunta de Goberno Local as seguintes competencias e atribucións: 1) As aprobacións dos instrumentos de desenvolvemento do Plan Xeral de Ordenación Municipal non expresamente atribuídas ao Pleno, así como a dos instrumentos de xestión urbanística e dos proxectos de urbanización.2) A concertación de operación de tesourería que lle corresponderán cando o importe acumulado das operacións vivas en cada momento non supere o 15 por cento dos ingresos correntes liquidados no exercicio anterior.3) As competencias en materia de contratación e concesión de obras, servizos e subministracións cando o seu valor estimado non exceda do 10 por 100 dos recursos ordinarios do seu orzamento nin, en calquera caso a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin á contía sinalada. A Alcaldía nos supostos de urxencia poderá realizar por ela mesma estas atribucións dando conta á Xunta de Goberno Local na vindeira sesión que se celebre para o seu coñecemento, e efectos.4) A competencia para a celebración dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o orzamento base de licitación, nos termos definidos no artigo 100.1 da LCSP, non supere o 10 por cento dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicados. A Alcaldía nos supostos de urxencia poderá realizar por ela mesma estas atribucións dando conta á Xunta de Goberno Local na vindeira sesión que se celebre para o seu coñecemento, e efectos.5) Solicitar e aceptar subvencións naqueles supostos en que a convocatoria non as atribúa a outro órgano municipal, agás cando se exixa pola respectiva convocatoria a solicitude e/ou aceptación por outro órgano municipal. A Alcaldía nos supostos de urxencia ou redución do prazo poderá realizar por ela mesma esta atribución dando conta á Xunta de Goberno Local na vindeira sesión que se celebre para o seu coñecemento, e efectos.6) Asistir permanentemente ao alcalde na toma de decisións, analizando, estudando, propoñer ou acordar, segundo proceda, os asuntos competencia da alcaldía que ista teña a ben someter á Xunta de Goberno Local, sometendo á mesma os escritos e comunicacións doutras entidades e doutros organismos que requiran un acto administrativo resolutivo, sen prexuízo de que por razón da súa urxencia a alcaldía poida realizar por ela mesma estas atribucións dando conta á Xunta de Goberno Local na vindeira sesión que se celebre para o seu coñecemento, e efectos. Segundo- Dar traslado desta resolución aos membros da Xunta de Goberno Local, publicar a presente resolución no BOP e no taboleiro de anuncios da Casa do Concello e dar conta ao Pleno da Corporación na seguinte sesión que se celebre. Ponteceso, 26 de xuño de 2019. O alcalde Dou fe, o secretario acctal. Xosé Lois García Carballido Emilio Caínzos Quintás